hvad er en standard a9 lejekontrakt?
en lejekontrakt er det juridiske dokument, der binder lejer og udlejer til lejeaftalen. kontrakten tager udgangspunkt i lejeloven, men det er også her, at udlejer og lejer har mulighed for at aftale særlige vilkår vedrørende lejeforholdet.

 

lejekontrakten består af §1-11, hvoraf §1-10 er de almindelige bestemmelser, mens det er i §11, at udlejer skal notere fravigelser til den almindelige lejelov. det kan f.eks. være beskrivelse af, hvilke husdyr, der er tilladt eller fravigelsen om, at lejer skal fraflytte lejemålet og betale husleje i istandsættelsesperioden.

 

det er også i §11, at udlejer skal beskrive, hvis der gøres brug af nogle af de fravigelser boligreguleringsloven tillader i regulerede kommuner. det kan f.eks. være fravigelsen til huslejeniveauet som følge af gennemgribende forbedringer.

